is fi en is is en is is es en en is de it ca is es es is sk is de en sk de tr is is es is is nl is en de is is is is is is de it en it de is de sk da is is vi es de is vi es tl is is da is is en de is gl is is pt is is is en de is en en en es en is is is is is de is is is is is de is is is is cs sk is is is fr it is fr it is fr it is cs is is pt pl is fr it is fr it is fr it is is is cs is is pt ceb is is is en is en is is en is en is is is is is sv is en is is is id ceb is is is is is is sk is is is en is en is is en is en is is is is is sv is en is is is id ceb is is is is is is is fr it is fr it is fr it is cs is is pt pl is fr it is fr it is fr it is is is cs is is pt en en en is sk en is is is ja is en en sk ru is id is is is is is is is is en is is hbs_lat en da is is is is is is fr is is es is cs is is hu is is is is is is is is is is is ja sk en is en is is is is is is is is is ja en en is is is hu is is is is is it is is is is is is is is is is is is is is is is is is is is is is nb is is is is is is is is is is is is is is is is is pt is is is is is is is is is is is is is is is es is is is is is is is is nb is is is da is is is is is is is is is is is is is is en ja is en is is fr is is is is is is is is is is ja is en sk is is is sk en et de is fr fr ceb is is ceb is is is is pam is is is is is is is is is is en is en nb en is is fr is uk sv is en cs is is is is sv is is ceb en is is is pam is en is is is is is is is is is is is is en is is is is fr uk sv is is cs is is sv is is is ceb sv is is is pam is sv is is is is is is is is en is is is en is fr is uk is sv is es is is cs is is is is is sv is is is is is ceb en is is is pam is en is is is is is is is is is en is it is is fr is uk sv is is en cs is is is is sv is is is is ceb nb is en is pam is nb is is is is is is is is is en is en is is fr is uk sv is is is is en cs is is is sv is is is is ceb is en is is pam is is is en is is is is is is is is is is is is fr nb is sv is is en cs is is is is is sv is is is is is ceb en is is is en pam is en is is is is is is is en is en is en is is fr sv is is cs is is sv is is is is is ceb en is is is pam is en is is is is is is is is en is en is en is is fr uk is sv is en cs is is is sv is is is ceb nb is is is en pam is nb is is is is is is is en nb en is is fr is uk sv cs is is is sv is is is is is ceb nb is de is en pam is nb is is is is is is is is is nb sq is is fr is uk is sv is war is is is cs is is is sv es is is is is ceb en is is is pam is en is is is is is is is en en is is nn is is fr is uk is sv is is is cs is is is is sv is is is is is ceb en is is pt pam is en is is is is is is is is is en is is is is fr cs is uk nb is sv is war is is en cs is is sv is is is is is ceb en is is is pam is en is is is is is is is is is is en is it is is fr cs uk nb is sv is war is is cs is is is sv es is is ceb en is is is pam is en is is is is is is is is is en is is nb is is is fr cs is uk nb is sv is war es is en cs is is is is sv es is es is is is ceb en is is is pam is en is is is is is is is is is is is is is is fr is uk sv is is is cs is is is is sv es is is is is is en is en is is is is is is ca en en en is sk is is en en is is ko is ca is nb et pt is is is is ca en en en is en es
Krít - Einstök upplifun. Dásamleg grísk eyja.
Alicante - Benidorm, Albir, Calpe
Benidorm - með Hjördísi Geirs
Singapúr og Bali á eigin vegum
Singapore, Víetnam, Manila og Malasía
Valle del Este á Spáni
Tenerife - Tveir frábærir staðir
Gönguferð í Flórens og nágrenni
66.900 kr    * Á mann m.v. 4 í íbúð á Sunset Suites. 28. ágúst, 7 nætur.
Það eina sem vakir fyrir mörgum þeim sem heimsækja þessa dásamlegu grísku eyju er að leggjast á bekk við sólgyllta ströndina og hræra helst hvorki legg né lið. En misjafn er smekkur manna og aðrir hafa enga eirð í sér fyrir slíkt letilíf og á Krít er endalaus afþreying til staðar. Köfun, hjólreiðar, göngur um fjöll og gljúfur og allt hugsanlegt sjósport.
Kaupglaðir geta valið úr glæsilegum skartgripum, leðurtöskum, skóm og beltum og handunnum leirmunum. Í Chania var einnig að opna H&M verslun en ekki er mikið um fatakeðjur á eyjunni.
Saga Krítar er auðugri en margra nágranna hennar og nær 4.000 ár aftur í tímann. Reyndar er Krít eignaður heiðurinn af því að vera vagga nútíma siðmenningar. Ummerki sem styðja þá staðhæfingu má finna í höllinni í Knossos – Krítverjarnir sem þar bjuggu voru meðal hinna fyrstu sem tileinkuðu sér tísku, samkvæmi og kvenréttindi.
Ef hugurinn stendur til skoðunarferða er enginn staður betri en eyja Mínótárusar til að skoða rómverskar rústir, mínóískar hallir og fagrar býsanskar kirkjur. Vinsælast er þó að heimsækja eyjuna frægu og fögru, Santorini og einnig hefur færst í vöxt að gestir eyjunnar læri matreiðslu af Krítverjum.
Við ströndina teygir gylltur sandurinn anga sína marga kílómetra. Hótel, barir, verslanir og veitingastaðir raða sér eftir strandlengjunni og bíða þess að þjóna þörfum sumarferðamanna.
Flogið er til Chania, sem er önnur stærsta borg Krítar og sem var höfuðborg eyjarinnar til forna.
Miðbærinn er þægilegur yfirferðar og má segja að miðjan sé Feneyska höfnin, er þar standa veitingastaðir í röðum og notalegt að setjast niður og horfa á mannlífið.
Upp af höfninni eru litlar göngugötur þar sem auðvelt er að drekka í sig gríska stemmningu í litlu búðunum og t.d. kaupa ólívuolíuna sem hvergi er betri en einmitt á Krít.
Snotur gallerí, fataverslanir, skartgripa- og leðurverslanir eru á hverju götuhorni. Ekki má heldur gleyma að Chania er borg með allri þjónustu og þar búa Krítverjar – ekki bara ferðamann.
Ef stefnan er tekin vestur frá Chania er endað í Platanias, vinsælum ferðamannabæ sem iðar af lífi allan daginn og langt fram á kvöld.
Þetta svæði er 14 km frá Chania og strætó gengur meðfram ströndinni og er byggð milli staðanna er nánast samfelld með veitingastöðum, verslunum, börum og kaffihúsum. Ferðaþjónustan blómstrar og sólþyrstir ferðalangar fá allt frá sandölum og ermalausum bol upp í vandaða minjagripi úr smiðju heimamanna.
Þriðji stærsti bærinn á Krít er Rethymnon en hann er í um klukkutíma akstri frá flugvelli í Chania. Rethymnon státar líka af Feneyskri höfn, göngugötum og úrval veitingastaða er við höfnina og meðfram ströndinni. Kosturinn við Rethymnon er einmitt að í bænum er breið og fín sandströnd.
Á Krít mætast gamli og nýi tíminn á heillandi máta og líkt og að ganga inn í annan heim að rölta um þröngar steinilagðar götur bæjanna. Ys og þys borgarlífsins hverfur og sjarmi liðinna tíma tekur yfir. Hér er auðvelt að gleyma sér tímunum saman við að skoða minjar frá því að eyjan laut yfirráðum Feneyinga og síðar Tyrkja.
Ferðir verða í boði með íslenskum fararstjóra (sjá nánar undir skoðunarferðir).
Rétt fyrir utan Chania er nýlegur stór vatnsleikjagarður, Limnoupolis, með leiktækjum, rennibrautum, klifurvegg og veitingastað. Góð skemmtun fyrir alla fjölskylduna.
Takið með ykkur sundföt,  handklæði, sólarvörur og hatta.
Köfun, Hjólreiðaferðir & Jeppasafarí - farþegar hafa kost á því að fara í köfun eða á köfunarnámskeið. Einnig er hægt að fara í hjólreiðaferðir. Hægt er að skoða bæklinga um þessa þjónustu í fararstjóramöppunni á hótelum. Fararstjóri aðstoðar við pöntun, ef þess er óskað.
Í Chania og Platanias er fararstjóri á vegum Vita, en þeir sem kjósa að dvelja í Rethymnon eru á eigin vegum, en með þjónustunúmer fararstjóra.
Það eina sem vakir fyrir mörgum þeim sem heimsækja þessa dásamlegu grísku eyju er að leggjast á bekk við sólgyllta ströndina og hræra helst hvorki legg né lið. En misjafn er smekkur manna og aðrir hafa enga eirð í sér fyrir slíkt letilíf og á Krít er endalaus afþreying til staðar. Köfun, hjólreiðar, göngur um fjöll og gljúfur og allt hugsanlegt sjósport.
Kaupglaðir geta valið úr glæsilegum skartgripum, leðurtöskum, skóm og beltum og handunnum leirmunum. Í Chania var einnig að opna H&M verslun en ekki er mikið um fatakeðjur á eyjunni.
Saga Krítar er auðugri en margra nágranna hennar og nær 4.000 ár aftur í tímann. Reyndar er Krít eignaður heiðurinn af því að vera vagga nútíma siðmenningar. Ummerki sem styðja þá staðhæfingu má finna í höllinni í Knossos – Krítverjarnir sem þar bjuggu voru meðal hinna fyrstu sem tileinkuðu sér tísku, samkvæmi og kvenréttindi.
Ef hugurinn stendur til skoðunarferða er enginn staður betri en eyja Mínótárusar til að skoða rómverskar rústir, mínóískar hallir og fagrar býsanskar kirkjur. Vinsælast er þó að heimsækja eyjuna frægu og fögru, Santorini og einnig hefur færst í vöxt að gestir eyjunnar læri matreiðslu af Krítverjum.
Við ströndina teygir gylltur sandurinn anga sína marga kílómetra. Hótel, barir, verslanir og veitingastaðir raða sér eftir strandlengjunni og bíða þess að þjóna þörfum sumarferðamanna.
Flogið er til Chania, sem er önnur stærsta borg Krítar og sem var höfuðborg eyjarinnar til forna.
Miðbærinn er þægilegur yfirferðar og má segja að miðjan sé Feneyska höfnin, er þar standa veitingastaðir í röðum og notalegt að setjast niður og horfa á mannlífið.
Upp af höfninni eru litlar göngugötur þar sem auðvelt er að drekka í sig gríska stemmningu í litlu búðunum og t.d. kaupa ólívuolíuna sem hvergi er betri en einmitt á Krít.
Snotur gallerí, fataverslanir, skartgripa- og leðurverslanir eru á hverju götuhorni. Ekki má heldur gleyma að Chania er borg með allri þjónustu og þar búa Krítverjar – ekki bara ferðamann.
Ef stefnan er tekin vestur frá Chania er endað í Platanias, vinsælum ferðamannabæ sem iðar af lífi allan daginn og langt fram á kvöld.
Þetta svæði er 14 km frá Chania og strætó gengur meðfram ströndinni og er byggð milli staðanna er nánast samfelld með veitingastöðum, verslunum, börum og kaffihúsum. Ferðaþjónustan blómstrar og sólþyrstir ferðalangar fá allt frá sandölum og ermalausum bol upp í vandaða minjagripi úr smiðju heimamanna.
Þriðji stærsti bærinn á Krít er Rethymnon en hann er í um klukkutíma akstri frá flugvelli í Chania. Rethymnon státar líka af Feneyskri höfn, göngugötum og úrval veitingastaða er við höfnina og meðfram ströndinni. Kosturinn við Rethymnon er einmitt að í bænum er breið og fín sandströnd.
Á Krít mætast gamli og nýi tíminn á heillandi máta og líkt og að ganga inn í annan heim að rölta um þröngar steinilagðar götur bæjanna. Ys og þys borgarlífsins hverfur og sjarmi liðinna tíma tekur yfir. Hér er auðvelt að gleyma sér tímunum saman við að skoða minjar frá því að eyjan laut yfirráðum Feneyinga og síðar Tyrkja.
Ferðir verða í boði með íslenskum fararstjóra (sjá nánar undir skoðunarferðir).
Rétt fyrir utan Chania er nýlegur stór vatnsleikjagarður, Limnoupolis, með leiktækjum, rennibrautum, klifurvegg og veitingastað. Góð skemmtun fyrir alla fjölskylduna.
Takið með ykkur sundföt,  handklæði, sólarvörur og hatta.
Köfun, Hjólreiðaferðir & Jeppasafarí - farþegar hafa kost á því að fara í köfun eða á köfunarnámskeið. Einnig er hægt að fara í hjólreiðaferðir. Hægt er að skoða bæklinga um þessa þjónustu í fararstjóramöppunni á hótelum. Fararstjóri aðstoðar við pöntun, ef þess er óskað.
Í Chania og Platanias er fararstjóri á vegum Vita, en þeir sem kjósa að dvelja í Rethymnon eru á eigin vegum, en með þjónustunúmer fararstjóra.
66.900 kr    * Á mann m.v. 4 í íbúð á Sunset Suites. 28. ágúst, 7 nætur.
 VITA Líf og öryggið
Flogið með Primera Air og flugtíminn er um 5 klst.
Leyfilegt er að taka með eina 20 kg tösku á mann og eina 10 kg í handfarangur. Handfarangur má ekki vera stærri en 50x40x20.
Leyfilegur farangur með ungabarni er ein meðalstærð af skiptitösku með helstu nauðsynjum fyrir barnið. Kerra fyrir barnið eða burðarstóll.
Hægt er að bóka rútu með VITA til og frá flugvelli. Nú er einnig í boði rúta til Rethymno.
Leigubílar: Eru þægilegur ferðamáti og þá er oftast auðvelt að finna, en þeir eru gráir eða bláir að lit. Þegar um lengri vegalengdir er að ræða er gott að fyrifram semja um ákveðið verð eða fá upplýsingar hjá hóteli hvað verðbilið sé á slíkri ferð. Leigubílstjórar mega taka aðra farþega upp í bílinn.
Strætó: Vagnar í mismunandi litum ganga um bæina og út á strendurnar. Kynnið ykkur áætlun vagnanna  í þjónustumöppum Vita sem eru á hótelunum, starfsfólk í gestamóttökum er einnig reiðubúið til aðstoðar.
Bílaleigubílar: Rétt er að hafa í huga að væntanlegur ökumaður þarf að hafa gilt ökuskírteini og vegabréf.  Við árekstur þarf alltaf að kalla til lögreglu og fylla út skýrslu, bæði fyrir bílaleiguna og leigutaka.
Sýna þarf vegabréf og ökuskírteini þeirra sem ætlað að aka bílnum.  Mikilvægt er að bílaleigusamningurinn sé í bílnum, enda getur lögreglan sektað ökumann bílaleigubíls um allt að 1.500 evrur ef hann er ekki til staðar. Flestar bílaleigur hafa einnig aldurstakmark á leigutaka og er oftast miðað við 21 árs aldur.
Hægt er að fá virðisaukaskattinn endurgreiddan.
18% s.s raftæki, föt, barnavörur, hjól og s.fr.
Lágmarksupphæð sem þarf að versla fyrir til að fá endurgreiðslu eru 90 evrur og nauðsynlegt að fá tilskilda pappíra merkta Tax Free og kassastrimil þegar varan er keypt. Fyllið í reitina nafn, heimilisfang, númer vegabréfs, bankareiknings eða kreditkortanúmer svo að endurgreiðslan skili sér rétt.
Fyrst þarf að innrita sig í flug. Vöruna þarf svo að hafa með sér til tollvarða á flugvelli auk kvittana, vegabréfs og brottfararspjalds til að fá pappíra stimplaða. Svo má pakka vörunni og fara með töskurnar í innritun. Inní fríhöfninni er svo þjónustuborð sem á stendur tax free. Þangað er farið með stimpluðu kvittunina og þá er hægt að fá endurgreitt. Ef þjónustuborðið er lokað eru pappírar settir í þar til gerðan póstkassa.
Flest hótel bjóða upp á aðgang að netinu, annaðhvort frítt eða gegn gjaldi. Einnig er frítt Wifi á mörgum börum og skemmtistöðum.  Styrkur netsambands á eyjunni er mjög mismunandi og getur verið hægt.
Bankar: Eru opnir frá kl. 08:00 til 14:30 mánudaga til fimmtudaga og frá 08:00 til 14:00 á föstudögum. Hraðbankar eru víða og mælum við með að nota þá sem eru tengd bankaútibúum. Hægt er að taka út peninga í hraðbönkum, en athugið þá að hafa PIN númer kortsins við hendina. Þegar kort eru notuð í verslunum getur komið fyrir að beðið sé um að sýna vegabréf eða ökuskírteini til staðfestingar og þar þarf ávallt að stimpla inn PIN.
Tekið er við greiðslukortum víðast hvar en ekki allsstaðar. Ef kort týnist eða er stolið verður að loka því umsvifalaust með því að hringja í neyðarsíma greiðslukortafyrirtækja á Íslandi.
Bera nafnið Farmakio á grísku og eru auðþekkt á grænum krossi. Þau eru yfirleitt opin alla virka daga á sömu tímum og verslanir en þó er það aðeins breytilegt milli staða. Yfirleitt er auðvelt að nálgast lyf í apótekum við minni háttar kvillum.
Ef grunur leikur á veikindum skal hiklaust leita til læknis. Sama á við ef slys verða. Ef óskað er eftir aðstoð læknis hringið í þjónustunúmer fararstjóra (eða neyðarsíma utan þjónustutíma). Bendum á starfsfólk í gestamóttöku hótelanna sem ávallt er tilbúið til að aðstoða gesti sína.
Allir sem hafa greitt ferðina með kreditkorti frá Masgtercard eða Visa hafa sjúkrahústryggingu sem gild er á öllum einkasjúkrahúsum í Grikklandi, svo framarlega að sjúklingur sé ekki veikur áður en ferðin hefst eða veikindin séu krónísk.
Lifa á Krít og því er skynsamlegt að nota krem til varnar – ekki síst þegar rökkva tekur. Slík krem/úða er hægt að kaupa í apótekum og í flestum matvöruverslunum.  Við hvetjum alla til að leita hiklaust til læknis ef um slæm bit er að ræða.
Á öllum gististöðum eru ákveðnar reglur um umgengni og mikilvægt að fylgja þeim. Yfirleitt er ætlast til að ró sé komin á um miðnætti. Ef gestir virða þessar reglur að vettugi er hætta á að þeim verði vísað frá gististaðnum. Ákveðnar reglur gilda einnig um umgengni í sundlaug og garði. Mikilvægt er að virða þessar reglur sem eru settar með öryggi gesta í fyrirrúmi.
Húsbúnaður í íbúðum. Hverri íbúð á að fylgja nægilegt magn af eldunaráhöldum og borðbúnaði miðað við fjölda í gistingunni. Ef eitthvað vantar uppá þá skal gera athugasemdir við starfsfólk í gestamóttöku.
Sum íbúðahótel taka tryggingargjald, 100 til 150 evrur á íbúð sem er svo greitt til baka daginn áður en farið er heim. Þetta er til tryggingar gegn hugsanlegum skemmdum og til að lyklum sé skilað á brottfarardegi.
Samkvæmt lögum er þjórfé innifalið í verði, en samt er venja að skilja eftir um það bil 5-10% af heildarupphæð til þjóna, hreingerningafólks og bílstjóra, ef ánægja er með þjónustuna.
Er drykkjarhæft en það bragðast ekki vel. Mælt er með að nota flöskuvatn til drykkjar og matargerðar.
Er 220 volt. Hægt er að nota öll algengustu rafmagnstæki hér eins og á Íslandi.
Vatnsleikjagarðurinn  Limnoupolis -  Rétt fyrir utan Chania er nýlegur stór vatnsleikjagarður, Limnoupolis, með leiktækjum, rennibrautum, klifurvegg og veitingastað.
Góð skemmtun fyrir alla fjölskylduna.  Takið með ykkur sundföt,  handklæði, sólarvörur og hatta.
Hér er hægt að skoða myndband úr garðinum.
Aðrir garðar og staðir sem bjóða uppá afþreyingu eru:
Golden Fun Park - Stærsti skemmtigarður á vestur Krít með alls kyns afþreyingu eins og keilu, minigolf, billiard, inni og úti leikvöllum.
Mega Place - Þessi staður er nálægt Chania og býður einnig uppá ýmsa afþreyingu eins og keilu, billiard, leikvelli, tölvuleiki. Þaðan er flott útsýni yfir Souda bay og White mountains.
Platanias  - Yndislegur lítill bær með alls kyns afþreyingarmöguleikum. Góðir veitingastaðir og kaffihús.
Fun Trains  - Lest sem fer útsýnisferð og hentar börnum og fullorðnum á öllum aldri. Á vefsíðunni er hægt að skoða skemmtilegt myndband úr ferðunum.
Í Chania og Platanias er fararstjóri á vegum Vita, en þeir sem kjósa að dvelja í Rethymnon eru á eigin vegum, en með þjónustunúmer fararstjóra.
Verslun og þjónusta 
Hægt er að skrá sig í eftirfarandi ferðir hjá fararstjóra.
Ágæt kynning á bænum Chania og nágrenni. Við byrjum á því að fara uppí hlíðar Akrotirihöfða þar sem er gott útsýni yfir bæinn. Þar er að finna gröf krítversku frelsishetjunnar Venezelos. Síðan er gengið um miðbæinn til að fólk átti sig á staðháttum og geti andað að sér andrúmsloftinu í þessari skemmtilegu borg.
Einnig er gengið gegnum markaðinn, sem allir verða að sjá og um „leðurstrætið“ með öllum sínum verslunum. Við endum ferðina á veitingastað við feneysku höfnina.
Verð fullorðnir: 45 evrur
Verð börn 5-12 ára: 22 evrur
Ævintýraferð til eyjarinnar Santorini sem talin er ein fegursta eyja Grikklands. Eyjan er leifar af fornu eldfjalli sem sprakk í loft upp fyrir um 4000 árum og olli miklu tjóni um allt Eyjahaf.  Nú er Santorini hreinasta perla í djúpbláu hafi og ógleymanleg sjón fyrir alla fagurkera. Svartur gígbarmur, hvít hús, dimmblá þök og bjartur himinn.
Dulúð ,sögur og munnmæli hafa alltaf einkennt Santorini og eyjan hefur allt frá upphafi vega laðað til sín gesti.
Siglt er frá Rethymno og tekur ferðin tvær og hálfa klst. hvora leið.
Verð fullorðnir: 176 evrur
Verð börn 4-11 ára: 88 evrur
Fyrir þá sem eru hrifnir af krítverskum mat er tilvalið að taka þátt í matreiðslunámskeiði uppí sveit hjá frú Krisulu og Helenu í þorpinu Metochi, suður af Kissamos.
Farið er inn á heimili gömlu konunnar þar sem hún og dóttir hennar kenna okkur krítverska matargerð og fræða okkur um leið um hráefnin sem koma öll úr garðinum hjá þeim.
Við lærum að matreiða gemista sem eru fylltar paprikur og tómatar, tzatsiki sem er grísk jógúrtsósa, dakos sem er mezes (forréttur), grískt salat og kalitsunia sem er vinsælasti eftirrétturinn á Krít.
Allir borða saman í lokin og skola dásemdunum niður með sveitavíni og raki.
Krítversk matargerð er rómuð um allan heim og því tilvalið að breyta til og nota eftirmiðdaginn í að kynnast henni, sveitarmenningunni á Krít og því yndislega fólki sem byggir þessa eyju.
Verð fullorðnir: 40 evrur
Verð börn 4-11 ára: 20 evrur
Krítverskur kvöldverður og ganga í grasagarðinum.
Yndislegur grasagarður með ávaxtatrjám, jurtum og plöntum. Algjör paradís einnig fyrir dýraríkið.
Einstakt tækifæri til að ganga um í litríku og fallegu umhverfi. Einnig er hægt að stoppa og fá sér hressingu og dást að útsýninu.
Áætlaður komutími í garðinn er um 18:00 og þá er hægt að skoða sig um fyrir mat sem byrjar kl 19:00. Eftir kvöldverð er danssýning og frjáls tími í garðinum.
Verð fullorðnir: 46 evrur
Verð börn 5-12 ára: 24 evrur
Ferðir sem hægt er að bóka með enskumælandi  fararstjórum:
Ekið frá Chania langleiðina til Heraklion þar sem við eigum þess kosta að ferðast aftur í tímann og lítum nánar á Mínosarmenninguna, fyrstu hámenningu í Evrópu.  Þegar gengið er um rústirnar hvarflar hugurinn auðveldlega aftur í tímann að sögnum og munnmælum m.a. um Þeseif og ófreskjuna Mínotavros.
Þegar rústirnar hafa verið skoðaðar er ekið til Heraklion. Þeir sem vilja geta heimsótt  fornminjasafnið, en þar eru stórkostlegir munir úr gulli,silfri,fílabeini og keramik úr langri sögu Krítar.
Verð fullorðnir: 48 evrur
Verð börn 5-12 ára: 24 evrur
Ekki innifalið og greiðist á staðnum:  Aðgöngumiði í Knossos og í fornminjasafnið í Heraklion 16 evrur
Samariagljúfrið – gönguferð (Ath. einnig hægt að fara með án þess að ganga gljúfrið)
Samaria, stærsta gljúfur í Evrópu. Í gljúfrinu er stórbrotin og einstök fegurð og náttúruunnendum gefst hér  frábært tækifæri til útivistar. Gljúfrið var gert að þjóðgarði árið 1962 og þar eru meðal annars heimkynni Kri Krí sem er villt friðuð geitategund. Hægt er að ganga lengri eða skemmri leið í gljúfrinu.
Ekið að Omalossléttunni  í Hvítufjöllum sem er 1200 m hæð. Þar er stoppað við lítið kaffihús þar sem hægt er að kaupa morgunverð eða kaffi. Þaðan er síðan gengið  niður 16,7 km langt gljúfrið og hefst gangan á 600 tréþrepum – allt niður í móti. Landslag í gljúfrinu er mjög fallegt og einstaka sinnum má sjá hina villtu krítversku geit „Kri-kri“.
Hápunktur ferðarinnar er að koma að „ Járnhliðinu „  þar sem gljúfrið er þrengst aðeins örfáir metrar milli brattra gljúfurveggjanna. Gangan endar litla þorpinu  Agia Roumeli  og þar gefst tími fyrir hádegisverð og sjóbað í Líbýska hafinu áður en haldið er heim, fyrst með báti og síðan rútu.
Takið með ykkur  gönguskó sem styðja vel við ökkla, göngustafi, húfu, vatnsflösku og nesti.
Þeir sem vilja fara í sjóinn taka með sundföt og handklæði.
Athugið að þeir sem ekki vilja ganga gljúfrið geta samt sem áður farið með í ferðina og ferðast þá með rútu og báti til Agia Roumeli þar sem hópurinn sameinast.
Verð fullorðnir: 38 evrur
Verð börn 5-12 ára: 19 evrur
Ekki innifalið og greitt á staðnum: Aðgangseyrir í gljúfrið 5 evrur, frítt fyrir börn að 15 ára aldri og bátsferðin 10 evrur, fyrir börn til 12 ára 5,50 evrur. Allur matur greiðist á staðnum
Slakandi dagsferð umhverfis eina stærstu náttúrulegu höfn í heimi er tilvalin til þess að fullkomna sólbrúnkuna og sjá þær náttúruperlur sem hvarvetna blasa við. Stigið er á skipsfjöl kl. 9:30 og frá Soudahöfn er siglt í austurátt.
Fyrsti viðkomustaður er fiskiþorpið Almirida. Þar gefst tóm til að sóla sig á fagurri baðströnd þar sem sjórinn er kristaltær. Á ströndinni er fjöldi náttúrulegra hella sem brimið hefur grafið og eftir fyrstu sundferðina er förinni heitið í Drapanohelli.
Hellirinn er á austurströnd flóans og þegar siglt er inn í hann á bátnum gefst tækifæri til að taka einstakar ljósmyndir eða myndskeið og dást að því sem fyrir augu ber.
Síðan er stefnan tekin í suðvestur í átt til Marathistrandar. Lagst er að lítilli bryggju við ströndina og upplagt að njóta sólar og sjávar og skoða fornar rústir. Meðan á viðdvöl stendur verður hádegisverður fram borinn á skipsfjöl.
Frá Marathi verður siglt til baka til Soudahafnar. Á leiðinni verður siglt framhjá Soudaey þar sem hægt er að taka myndir af feneyskum kastala sem kom við sögu í James Bond-myndinni „For Your Eyes Only“. Röðin á dagskránni gæti breyst vegna veðurskilyrða.
Verð fullorðnir: 34 evrur
Verð börn 5-12 ára: 17 evrur
Ferð til einnar fegurstu strandar á Krít er einstakt tækifæri til að njóta þess sem suðvesturhluti eyjarinnar hefur að bjóða. Eyjan Elafonissi liggur skammt undan landi og aðeins yfir grunnt sund að fara. Auðvelt er að komast út í eyjuna með því vaða fagurbláan, kristaltæran sjóinn og er það ævintýri í sjálfu sér.
Ferðin hefst í Chania. Haldið er til vesturs og beygt út af norðurstrandarveginum til suðurs þar sem farið er um sveitir með litlum þorpum og ólífulundum. Fyrsti viðkomustaður er Agia Sofia þar sem getur að líta litla kirkju og helli með ótal dropasteinum í lofti og gólfi. Upp í hellinn liggja allmörg þrep en útsýni yfir Topoliagljúfur er hrífandi og því vel þess virði að klífa tröppurnar. Á lítilli kaffiteríu er hægt að fá sér verðskuldaðan kaffibolla og léttan morgunverð.
Næst verður klaustrið Chrissoskalitissa heimsótt en nafnið merkir „gullið þrep“. Klaustrið er byggt inn í klettavegg og eru klaustur og hellir umlukin sjó.
Komið er til Elafonissi um hádegi og þar er ferðalöngum frjálst að liggja í sólbaði og skoða sig um meðan dvalið er á staðnum. Nóg er af litlum matkrám á svæðinu þar sem hægt er að fá sér hádegismat eða aðra hressingu.
Verð fullorðnir: 38 evrur
Verð börn 5-12 ára: 19 evrur
Einstök skoðunarferð sem enginn má missa af! Sjóræningjaeyjan og feneyska virkið Gramvoussa, kristaltær sjórinn og hvítur kóralsandurinn í Baloslóni gera að verkum að tíminn virðist standa í stað á þessari heillandi siglingarleið til norðvesturodda Krítar.
Báturinn leggur úr höfn í Kissamos kl. 10:50. Forn slippur í Tarsanas og jarðfræðileg einkenni Krítar sem rís úr hafi í vestri og hallar til austurs niður í sjó blasa við á þessari klukkustundar löngu siglingu.
Hressandi sundsprettur í blátærum sjónum í Baloslóni, sem er fyrsti viðkomustaður, er upplifun sem enginn gleymir í bráð. Þriggja klukkustunda dvöl á staðnum, sem er verndaður af Evrópusambandinu vegna fegurðar, er feikinóg til þess að ná sér í góða sólbrúnku.
Litla höfnin á Gramvoussaey, sem var griðastaður krítverskra sjóræningja áður fyrr, er næsti áfangastaður. Feneyski kastalinn og hinar óteljandi orrustur, sem þar voru háðar í frelsisstríði Krítverja gegn Tyrkjum, sjóræningjasögurnar og sagnir um falda fjársjóði sem bíða þess að einhver finni þá fá hjartað til að slá örar meðan staldrað er við á staðnum  í eina og hálfa klukkustund.
Báturinn fer frá Gramvoussa og heldur til Kissamoshafnar þaðan sem rúta ekur ferðalöngum heim á hótel.
Verð fullorðnir: 50 evrur
Verð börn 5-12 ára: 25 evrur
Ekki innifalið: Sveitarfélagsgjald 1 evra
Loutraki flói - snorkl og róðrabretti (Paddleboard)
Snorklað og farið á róðrabretti í kristal tærum sjónum.  Eftir stutta kennslu á brettið er hægt að skoða hella sem liggja meðfram strandlengjunni eða bara svamla um og snorkla.
Verð fullorðnir: 65 evrur
Verð börn 8-12 ára: 45 evrur
Hálfsdagsferð u.þ.b. 4-6 klst.
Einstök skoðunarferð um hina fallegu Manousakis vínekru þar sem farið er yfir víngerðarferlið, skoðað með eigin augum hvernig víngerð fer fram og síðan notið.  Ferðin felur í sér einstaka vínupplifun og er fyrsti áfangastaðurinn Vatolakos hæðin þar sem Manousakis vínekran er.  Farið er um spennandi slóða upp á topp hæðarinnar eða upp um 660 metra.  Þetta er stórbrotinn staður þar sem útsýni er til allra átta en þaðan er sérstaklega fallegt til norðurhluta Krítar.  Vínekran, ferska loftið og náttúrulegt umhverfið hjálpast að við að gera stundina einstaka.  Ferðinni er því næst haldið um Manousakis víngerðina.  Skoðunarferðin hefst hjá gömlu fjölskylduheimili Manousakis fjölskyldunnar og svo er gengið um garðinn að gömlu og nýju víngerðunum.  Í framleiðslurýminu er farið yfir víngerðarferlið frá upphafi til töppunar.  Vínkjallarinn er heimsóttur en þar eru vínin geymd og látin eldast.  Boðið er upp á smökkun á vínum víngerðarinnar og meðlæti af svæðinu, t.d. ostabakka eða léttan hádegisverð.
Verð fullorðnir: 74 evrur
Verð börn 8-12 ára: 47 evrur
Heildagsferð u.þ.b. 6-7 klst.
Í þessari ferð gefst einstakt tækifæri til að skoða hefðbundin þorp Krítar, njóta stórbrotins útsýnis til allra átta og kynna sér lífshætti krítverskra hirðingja í hefðbundnum smalakofum "Mitato".  Farið er yfir sögu og hefðir eyjarinnar, hitt íbúa hennar, upplifum rómaða gestristni þeirra og smökkum á bragðgóðum ostum og þjóðlegum réttum.  Dagurinn byrjar í Rethymnon borg en þaðan er haldið í suðausturátt í gegnum þorpin í Milopotamos og svæði þar sem gróðurinn ilmar dásamlega.  Útsýnið er einstakt allt ferðalagið að hinu sögufræga Helepa klaustri sem var nokkurs konar hæli fyrir uppreisnarmenn í borgarstyrjöldum en það er fyrsti viðkomustaður ferðarinnar.  Hjá klaustrinu er frábær staður til að taka myndir af hæstu tindum Krítar og sveitabæjum í dalverpinu.  Því næst er ferðinni haldið í átt að "Mitato" en þar er æðislegt útsýni til allra átta.  Stundum má ná myndum af örnum og villigeitum.  Vegurinn leiðir hópinn að hinu hefðbundna hirðingjaskýli eða smalakofa þar sem kynntir eru lífshættir smalanna og ostagerðarferli þeirra.  Eigandinn tekur á móti hópnum og býður upp á skot af raki, sem er sterkt vín með anísbragði, ásamt ferskum ostum.  Þegar svegndin fer að segja til sín er haldið á hefðbundna krá í Axos þorpi, þar sem krítverskir réttir eru bornir á borð.  Heimamenn eru rómaðir fyrir gestristni sína og nóg er af mat og víni.  Eftir máltíðina er nægur tími til að fá sér kaffisopa.  Á leiðinni til baka er farið eftir malbikuðum vegi sem liggur aftur til Rethymnon.
Verð fullorðnir: 74 evrur
Verð börn 8-12 ára: 47 evrur
Jeppasafarí og leyndardómurinn um vín og ólífur
Heildagsferð u.þ.b. 7-8 klst.
Þessi ævintýraferð um menningarheim Krítar hefst á heimsókn í ólívumyllu og svo verður haldið í áhugaverða skoðunarferð um vínekru þar sem kannaðar eru mögulegar ástæður fyrir langlífi Krítverja.  Við munum sjá 3000 ára gamalt ólívutré og fá sögusýningu um ólívur.  Þegar svengdin fer að segja til sín verður haldið á litla bæjarkrá í krítverskan hádegisverð.  Heimamenn eru rómaðir fyrir gestristni sína og nóg er af mat og víni.  Á leiðinni til þorpsins Mesavlia er farið hjá Deliana dalnum þar sem eru fallegir lækir og mikill og fallegur gróður.  Hægt er að taka myndir af kindum og geitum á leið að Ag. Paraskevi kapellunni þar sem staldrað verður við.  Á leiðinni til baka verður farið um falleg þorp og ólívuekrur.
Verð fullorðnir: 74 evrur
Verð börn 8-12 ára: 47 evrur
VITA Líf og öryggið 
Verslanir eru fjölmargar og „Leðurgatan“ í Chania er staðurinn til að grípa leðurjakka eða tösku á gjafverði og verslanir með handgerða leirmuni eru margar.
Ein merkasta byggingin í Chania hýsir fjölbreyttan markað sem ber nafnið Agora, en byggingin er krosslaga, reist árið 1913 þegar Krít sameinaðist Grikklandi. Á þessum markaði fæst allt sem ræktað er á Krít auk fjölbreytts úrvals minjagripa.
En það er fleira á boðstólum því að heimamenn fylgjast vel með því sem gerist í tísku og hönnun. Búðaráp getur verið hin mesta skemmtun og úrvalið spannar allt frá  götutískunni og þekktum tískumerkjum að klæðskerasaumi og þjóðbúningum.
Krítverjar eru einnig þekktir fyrir skartgripi og gullsmíði. Skartgripaverslanir eru fjölmargar og þar fást heimsþekkt vörumerki í úrum og skarti í bland við smíðisgripi heimamanna. Ef heppnin er með þér gætir þú hitt á listamanninn að störfum því að í mörgum verslananna eru gripirnir unnir á staðnum. Einhver sagði að freistingarnar væru til að falla fyrir þeim og það er býsna auðvelt, en enginn má fara frá Krít án þess að taka með krukku af hunangi eða brúsa af ólífuolíu.
Grískur matur er gómsætur og valið stendur um allt frá því sem mætti kalla „matinn hennar mömmu“ og nýveitt sjávarfang á litlu veitingastöðunum við strandlengjuna og upp í hefðbundna gríska rétti með nútímaívafi.  Einnig er fjöldi alþjóðlegra veitingastaða á Krít, franskra, ítalskra, spænskra og kínverskra og þannig mætti áfram telja. Krítverjar brugga eigið vín og fáir eiga betra hunang eða ólífuolíu.
Ungir jafnt sem aldnir ættu að finna eitthvað fyrir sinn smekk á Krít þegar kaffihús og krár eru annars vegar. Hér er hægt að tylla sér niður á íburðarmikil kaffihús, skella sér á nýtísku næturklúbb, slaka á yfir krús af öli á kósí krá eða njóta sérstaks andrúmsloftsins á kaffihúsunum sem heimamenn sækja.
Þegar sólin sígur til viðar kvikna ljósin um alla Krít. Hvort sem um er að ræða róleg hafnarsvæði með litlum ljósaseríum eða líflega strandskemmtistaði með æpandi neonljósum er úr nægu að velja. Auðvelt er að fá útiborð á lítill tavernu og sötra einn eða tvo ouzo og höfnin í Chania er töfrum slungin eftir rökkur – tilvalinn staður til að slaka á í hlýju kvöldloftinu.
Auðvitað eru klassískir sumarleyfisskemmtistaðir á öllum helstu ferðamannastöðum – karaókíbarir, þjóðlegar danssýningar og venjulegir barir. Þar skortir ekki glæsilega klúbba, alþjóðlega plötusnúða og tískubari.
 Verslun og þjónusta
VITA Líf og öryggið
Það er margt sem þarf að huga að þegar farið er í gegnum öryggishliðið - Skoða nánar hér
Nontas Íbúðahótel, Daratso hverfið
Nontas Íbúðahótel, Daratso hverfið
Einfalt og snyrtilegt íbúðahótel í friðsælu umhverfi á besta stað í Daratso-hverfinu. Hótelið er í útjaðri Agia Marina, um 500 metra frá Agii Apostoli ströndinni og 4 kílómetra frá fjörinu í miðbæ Hania.
Í hótelinu eru 30 rúmgóðar vistarverur sem skiptast í 14 tveggja manna stúdíó, 8 þriggja manna stúdíó og 8 íbúðir sem rúma tvo til fjóra einstaklinga. Íbúðirnar eru snyrtilegar, innréttingar í millibrúnum við og flísar eru á gólfum. Öll helstu þægindi eru til staðar, eins og loftkæling og upphitun, flatskjársjónvarp með gervihnattarásum, sími og öryggishólf. Í eldhúskrók er ísskápur, hellur, hraðsuðuketill, kaffivél og öll nauðsynlegustu áhöld. Á baðherbergjum er sturta. Við allar íbúðir eru svalir eða verönd með útsýni yfir hafið og nágrennið. Þráðlaus nettenging er í öllum vistarverum gestum að kostnaðarlausu. Loftkæling er gegn gjaldi og einnig öryggishólf.
Á hótelinu er snakkbar þar sem hægt er að fá sér klassískar kræsingar að hætti heimamanna og upplagt er að fá sér fordrykk í setustofubarnum.
Sundlaug er við hótelið með afmörkuðu svæði fyrir börnin. Sólbaðsaðstaða er við laugina með sólbekkjum og sólhlífum. Á sundlaugarbarnum er hægt að fá snarl og létta rétti auk drykkja í fljótandi formi, áfengra jafnt sem óáfengra. Sagt er að mojito-inn sem þar fæst sé svo góður að það sé saga til næsta bæjar.
Heilsulind með snyrtistofu og nuddpotti er í hótelinu og boðið er upp á nuddmeðferðir.
Starfsfólkið í móttökunni leggur sig fram við að aðstoða gesti að leigja bíl eða hjól, veita ferðaupplýsingar og fleira. Boðið er upp á þvotta- og þurrhreinsiþjónustu og gjaldeyrisskipti.
Nontas íbúðahótelið er frábær valkostur fyrir þá sem vilja njóta þess að slaka á friðsælu umhverfi, þó að ekki skorti veitingastaði og verslanir í næstu götum.
Miðbær: 8 min akstur
Veitingastaðir: Á hótelinu og í næsta nágrenni
Orion Star, Agia Marina
Góður kostur fyrir stórar fjölskyldur
Orion Star, Agia Marina
Rúmgóðar og notalegar íbúðir í Agia Marina. Staðsett aðeins upp í hæðinni en auðvelt að ganga niður á ströndina. Það liggur göngustígur frá hóteli og þá er stutt í verslanir og veitingahús.
Orion Star býður upp á gistingu í 3 mismunandi íbúðum:
Eitt svefnherbergi og stofa, tekur 2-4 gesti.
Tvö svefnherbergi og stofa, tekur 4-6 gesti.
Tvö svefnherbergi á tveimur hæðum "maizonettes", tekur 4-5 gesti.
Vistarverur eru loftkældar og með eldhúskrók, ísskáp, gervihnattasjónvarpi, öryggishólfi, hárþurrku og svölum. Útsýni er út að ströndinni eða yfir sundlaugargarðinn.
Í sundlaugargarðinum er sundlaug með svæði fyrir börnin. Sundlaugarbar með snarl og létta rétti.
Þráðlaust internet er á hótelinu og er án endurgjalds.
Greiða þarf fyrir loftkælingu (€10 á dag fyrir íbúðir með einu svefnherbergi og €15 fyrir íbúðir með tveimur svefnherbergjum) og öryggishólf (€10 á viku) á staðnum.
Rúmgóðar og notalegar íbúðir í Agia Marina. Aðeins 150 metrar á ströndina og stutt í krár, kaffihús og verslanir.
Veitingastaðir: Á hverju horni
Miðbær: 8 km - 150 m í strætó sem fer á 20 mín. fresti inn í Chania
Nettenging: Frítt net í móttöku
Atrion Resort, Agia Marina
Í hjarta Agia Marina
Atrion Resort, Agia Marina
Mjög gott hótel á frábærum stað í hjarta Agia Marina. Góð aðstaða fyrir alla fjölskylduna. Stutt er í veitingastaði, verslanir og aðra þjónustu.
Í samstæðunni eru 52 nýuppgerð herbergi með stílhreinum, nútímalegum innréttingum, í dökkum við og hvítum og brúnum litum. Einnig eru 35 stúdíó sem eru nútímaleg, í dempuðum litum og með líflegum fylgihlutum.
Ekkert skortir á þægindin, allar vistarverur eru með loftkælingu, stafrænu flatskjársjónvarpi með gervihnattarásum, öryggishólfi, ísskáp, síma og hraðsuðukatli. Matarkrókur er í stúdíóum með örbylgjuofni, kaffivél og hellum. Eldhúskrókur með öllu er í íbúðunum. Hárþurrka og ókeypis baðvörur eru á baðherbergjum. Svalir búnar húsgögnum eru við allar vistarverur og einnig þráðlaus nettenging sem fæst gegn vægu gjaldi, mismunandi eftir staðsetningu. Það þarf að greiða fyrir nettengingu á staðnum.  Athugið þó að nettengingin er oft fremur hæg.
Morgunverður og kvöldverður er borinn fram á hlaðborðsveitingastaðnum. Þar ættu allir að finna eitthvað við sitt hæfi því þar eru bæði bornir fram hefðbundnir grískir réttir auk alþjóðlegra. Barirnir eru tveir, annar í setustofunni og hinn við sundlaugina. Þar er snarl og léttir réttir í boði fram eftir degi auk svalandi drykkja.
Hótelgarðurinn er gróðursæll og þar er hægt að taka góðan sundsprett í 40 metra laug á meðan börnin busla í sinni laug. Sólbaðsaðstaða er til fyrirmyndar, sólbekkir og sólhlífar. Leikvöllur fyrir börnin er á grænni flöt við hótelið og þar er einnig góð aðstaða fyrir foreldrana til að fylgjast með börnum sínum, nú eða taka þátt í leikjunum með þeim.
Gestamóttakan er opin allan sólarhringinn, þar er töskugeymsla, bílaleiga og starfsfólk gefur leiðbeiningar um skoðunarferðir.
Atrion er á góðum stað í hjarta Agia Marina, aðeins 30 metra frá ströndinni með gylltum sandi og tærum sjó. Stutt er í verslanir, veitingastaði og iðandi mannlíf og þeir sem hafa ekki eirð í sér til að fara snemma í háttinn þurfa ekki að örvænta því nóg er af næturklúbbum og börum í nágrenninu.
Veitingastaðir: Stutt í verslanir og veitingastaði
Nettenging: Gegn gjaldi og getur verið hæg
Oscar Village - Suites, Agia Marina
Vel búnar og góðar íbúðir
Huggulegt og vel staðsett
Oscar Village - Suites, Agia Marina
Fjölskylduvænt og vel staðsett íbúðahótel með fyrirtaks íbúðum. Hótelið er nýuppgert í hjarta Agia Marina, í léttu göngufæri við Platanias. Stutt á strönd, verslanir og veitingastaðir allt um kring. Nútímaleg hönnun og umhverfisvernd haldast í hendur á þessu fallega hóteli.
Í hótelinu eru 60 smekklegar og rúmgóðar íbúðir. Stúdíó rúma tvo til þrjá einstaklinga, íbúðir með einu svefnherbergi rúma fjóra og íbúðir með tveimur herbergjum og tveimur baðherbergjum eru á tveimur hæðum og rúma allt að fimm. Innréttingar eru stílhreinar og nútímalegar, í dökkum við og björtum litum. Flísar eru á gólfum. Allar vistarverur eru búnar loftkælingu, flatskjársjónvarpi með gervihnattarásum og síma. Í eldhúskrók er ísskápur, örbylgjuofn, hellur, kaffivél, hraðsuðuketill og tilheyrandi áhöld. Á baðherbergjum er hárþurrka og sturta. Verönd eða svalir eru við allar íbúðirnar. Þráðlaus nettenging er gestum að kostnaðarlausu.
Morgunverður er borinn fram á veitingastaðnum Valentino Pasta & Grill og samanstendur af bæði heitum og köldum valkostum. Í hádeginu er boðið upp á létta rétti og sælkerarétti af matseðli á kvöldin. Áhersla er á ferskt hráefni af heimaslóðum, lífrænt ef kostur er, og matreiðslan er fjölbreytt, grísk í bland við alþjóðlega.
Litrík blóm og pálmatré prýða hótelgarðinn og þar eru tvær sundlaugar, báðar með afmörkuðu svæði fyrir börn. Sólbekkir og sólhlífar eru kringum sundlaugarnar. Snarl- og drykkjabar er í garðinum með úrvali ljúffengra veitinga.
Ágæt líkamsræktaraðstaða er í hótelinu, með nýjum tækjum, og hægt er að panta nudd.
Oscar Village er á frábærum stað í Agia Marina, rétt við gyllta sandströndina. Verslanir og veitingastaðir eru í næstu götum og miðbær Platanias er í léttu göngufæri. Strætó sem gengur til næstu bæja stoppar fyrir utan hótelið. Hægt er að leigja bíl á hótelinu og þar er þvotta- og þurrhreinsiþjónusta.
Þess má geta að þegar hótelið var gert upp árið 2013 var áhersla lögð á fallega hönnun og umhverfisvæn byggingarefni og endurvinnslu og stefnt er að því að fá viðurkenningu fyrir umhverfisvernd samkvæmt alþjóðlegum ISO 14000 staðli árið 2016.
Flugvöllur: 29 km - 30 - 40 mín akstur
Miðbær: Í miðbæ Platanias - 10 km til Chania
Strönd: 2 - 300 m
Veitingastaðir: Á hóteli og allt um kring
Creta Palm, Agia Marina og Stalos
Creta Palm, Agia Marina og Stalos
Fallegt fjölskylduvænt íbúðahótel með 130 íbúðum á mótum Agia Marina og Stalos. Umhverfis hótelið eru verslanir og veitingastaðir og stutt er á ströndina, fara þarf yfir götu.
Í öllum íbúðum er eldhúskrókur með ísskáp, gervihnattasjónvarp, þráðlaust internet, loftkæling, svalir og og öryggishólf gegn gjaldi. Á baðherbergjum eru baðkar með sturtu og hárþurrka.
Greiða þarf fyrir afnot af interneti, €12 á viku, eða €5 á dag.
Tvær sundlaugar með svæðum fyrir börn. Fyrir börnin er einnig leiksvæði og leikherbergi.  Tveir sundlaugarbarir, tækjasalur, sauna og nuddpottur
Veitingastaður með vel útilátið hlaðborð kvölds og morgna, bar með snarl og létta rétti og bar við laugina. Einnig lítil verslun.
Hótelið er tæpa 4 km frá Platanias en á leiðinni eru veitingastaðir og alls kyns verslanir.
Fæði: Hálft fæði eða "allt innifalið"
Flugvöllur: 24 km - 35-40 mín akstur
Miðbær: í Kato Stalos, 7km frá Chania
Veitingastaðir: Á hóteli og allt um kring
Indigo Mare íbúðarhótel, Platanias
Á ströndinn í Platanias
Indigo Mare íbúðarhótel, Platanias
Falleg og þægileg íbúðasamstæða á frábærum stað nokkur skref frá ströndinni í Platanias, sem er líflegur bær með verslunum og veitingastöðum.
Í samstæðunni eru 88 rúmgóðar vistarverur sem skiptast í svítur og íbúðir sem rúma frá tveimur og upp í fjóra einstaklinga, allar með eldhúskrók. Innréttingar eru snyrtilegar og flísar eru á gólfum. Loftkæling og upphitun er í öllum vistarverum, einnig sími, flatskjársjónvarp með gervihnattarásum og öryggishólf. Eldhúskrókur er vel útbúinn, þar er ísskápur, hellur og allur nauðsynleg áhöld til að elda og matast. Á baðherbergjum er hárþurrka og ýmist sturta eða baðker. Þráðlaus nettenging er gestum að kostnaðarlausu. Við allar vistarverur er verönd eða svalir búnar húsgögnum með útsýni ýmist út á hafið eða yfir hótelgarðinn.
Ríkulegt morgunverðarhlaðborð er í veitingasal og þar er einnig hlaðborð á kvöldin með úrvali hefðbundinna krítverskra og Miðjarðarhafsrétta. Við sundlaugina er veitingastaður og bar og þar eru bornar fram steikur auk léttari rétta yfir daginn.
Sundlaug er við samstæðuna með sólbaðsaðstöðu og busllaug fyrir börnin. Auk þess eru aðeins nokkur skref niður á ströndina sem tilheyrir hótelinu og þar er nóg er af bekkjum og sólhlífum. Sérstakt leiksvæði er fyrir börnin. Billjarð- og borðtennisborð eru í hótelinu.
Gestamóttakan er opin allan sólarhringinn og þar er töskugeymsla og boðið er upp á gjaldeyrisskipti og strauþjónustu. Verslun er í samstæðunni og þar er hægt að kaupa hefðbundið hráefni og matvöru úr smiðju heimamanna, olíu, vín og annað ljúfmeti.
Indigo Mare íbúðasamstæðan er einstaklega vel staðsett á gullfallegri ströndinni í Platanias. Bærinn er líflegur, þar eru verslanir, veitingastaðir og barir á hverju strái og aðeins tekur nokkrar mínútur að rölta að aðaltorgi bæjarins. Við ströndina er hægt að stunda vatnasport ýmiss konar og um korter tekur að aka inn í Chania-borg þar sem er áhugavert að skoða gamla bæinn sem er einstaklega fallegur.
Miðbær: 20 mín, 15 km til Chania
Veitingastaðir: í næsta nágrenni
Hagstæður kostur fyrir fjölskyldur
Stutt í verslanir og veitingahús
Fjölskylduvænt og þægilegt íbúðahótel í 2 byggingum, 150 metrar í Platanias-ströndina. Stutt í verslanir, veitingahús og stemninguna í miðbæ Platanias.
Í hótelinu eru 60 rúmgóðar íbúðir, allt frá stúdíóum sem rúma tvo fullorðna og upp í íbúðir sem rúma fimm til sex einstaklinga. Innréttingar eru látlausar og snyrtilegar, flísar eru á gólfum. Íbúðirnar eru búnar sjónvarpi, síma og loftkælingu og öryggishólfi. Greiða þarf fyrir loftkælingu á staðnum og einnig þarf að leiga öryggishólf. Í eldhúskrók er ísskápur, hellur og nauðsynlegustu áhöld til matargerðar. Á baðherbergjum er hárþurrka. Svalir eru við allar íbúðirnar.
Þráðlaus nettenging er á sundlaugasvæðinu, gestum að kostnaðarlausu, en er takmörkuð inni í íbúðunum.
Í hótelgarðinum er sundlaug og barnalaug. Sólbaðsaðstaða er góð, sólbekkir og sólhlífar eru umhverfis sundlaugarnar. Garðurinn er lítill og rólegur en mjög notalegur.
Það er getur verið lýjandi að liggja með óvanar tær of lengi upp í loft og því er upplagt að  hvíla þær reglulega með ferð á sundlaugarbarinn til að gæða sér á snarli eða ljúffengum léttum réttum og svalandi drykkjum sem hér fást í úrvali.
Sunset Suites er á frábærum stað í Platanias, 150 metra frá gylltum sandinum við ströndina. Í götunum í kring eru verslanir, veitingastaðir og barir á hverju strái og stutt er í miðbæinn. Hægt er að leigja bíl til að skoða nágrennið en auk þess stoppar strætó, sem gengur á 20 mínútna fresti, rétt við hótelið og því auðvelt að skreppa í skoðunarferð til bæjanna í kring.
Flugvöllur: 27km - 30-40 mín akstur
Miðbær: Í miðbæ Platanias - 10 km til Chania
Veitingastaðir: Allt í kring
Nettenging: Á opnum svæðum, næst ekki endilega í íbúðunum.
Rúmgóð stúdíó og  íbúðir
Gott, nútímalegt íbúðahótel, ofarlega í Platanias þannig að það þarf að ganga upp brekku. Hótelið er um 550 m frá strönd.
Hótelið er nýlegt, þjónustan notaleg og máltíðir eru innifaldar.
Í hótelinu eru 65 rúmgóðar og smekklegar vistarverur sem skiptast í 28 fermetra stúdíó sem rúma allt að þrjá einstaklinga, og 50 til 56 fermetra íbúðir á einni eða tveimur hæðum sem rúma allt að fimm. Innréttingar eru stílhreinar í ljósum við í bland við bjarta og skæra liti. Flísar eða parkett er á gólfum. Allar vistarverur eru búnar þægindum eins og loftkælingu, sjónvarpi með gervihnattarásum og öryggishólfi. Eldhúskrókurinn er lítill en þar er ísskápur, hellur, hraðsuðuketill og eldhúsáhöld. Á baðherbergjum er baðker með sturtu, hárþurrka og baðvörur. Við allar íbúðir eru svalir búnar húsgögnum. Þráðlaus nettenging er gestum að kostnaðarlausu.
Morgunverðarhlaðborðið er ríkulegt með heitum og köldum réttum. Í hádeginu er áherslan á gríska og Miðjarðarhafsrétti og á kvöldin er ýmist grískt, ítalskt eða grillþema og skemmtiatriðin á kvöldin eru í takt við það. Við eldamennskuna er mikið lagt upp úr að nota ferskt hráefni úr næsta nágrenni. Á setustofubarnum er ljúft að slaka á eftir langan dag í sólinni áður en sest er að snæðingi.
Í hótelgarðinum er sundlaug með afmörkuðu svæði fyrir börnin og sólbekkjum. Sundlaugarbarinn sér um að hvorki börn né fullorðnir þurfi að þjást af þorsta eða þörf fyrir snarl. Sérstakt leiksvæði er fyrir börnin og starfsfólk sér um afþreyingu.
Sunrise Village er gott fjölskylduhótel, nýlegt, snyrtilegt og þjónustan notaleg.
Fallegi bærinn Hania er í 10 kílómetra fjarlægð og þangað er auðvelt að komast með bílaleigubíl eða almenningssamgöngum.
Flugvöllur: 24 km, 30 - 40mín akstur
Miðbær: 700m frá miðbæ Platanias
Veitingastaðir: Á hóteli og allt um kring
Golden Sand, milli Chania og Platanias.
Örstutt á frábæra strönd
Golden Sand, milli Chania og Platanias.
Golden Sand - íbúðahótelið er í göngufæri við fallega strönd og aðeins 4 kílómetra frá Chania borg.  Við hótelið er mjög góður garður með sundlaug, barnalaug og snakkbar. Þægilegt fyrir barnafjölskyldur og það er verslun við hliðina á hótelinu.
Hægt er að velja um stúdíóíbúðir fyrir tvo fullorðna og eitt barn eða íbúðir með einu svefnherbergi og stofu sem taka tvo fullorðna og tvö börn. Í öllum íbúðum er eldunaraðstaða, ísskápur og kaffivél, sérbaðherbergi með sturtu og hárþurrku, sjónvarp, loftkæling sem kostar €5 á dag og öryggishólf sem kostar €5 á viku. Greiða þarf fyrir loftkælingu á staðnum.
Svalir eru á öllum íbúðum.
Á Golden Sand-veitingahúsinu er útsýni yfir fallegan sundlaugargarð og þar er boðið upp á morgun-, hádegis- og kvöldverð, bæði þjóðlega, gríska rétti og kunnuglegan, alþjóðlegan mat eins og pitsur, hamborgara, spaghetti og eggjakökur.  Á sundlaugarbarnum má fá smárétti, kaffi, ís, kokkteila og aðra drykki. Hægt er að bóka hótel án fæðis eða með morgunverði.
Frá hótelinu eru aðeins 200 metrar niður á Chrissi Akti eða Gullnu ströndina sem árum saman hefur fengið viðurkenningu fyrir hreinleika, skipulag og aðstöðu og er vinsæl meðal innfæddra borgarbúa. Þar er að finna smáréttabari, sólhlífar og sólbekki og sjórinn er nógu grunnur til að ströndin sé örugg börnum.
Flugvöllur: 20 mín akstur
Veitingastaðir: Á hóteli og allt um kring
Panorama Hótel, milli Chania og Platanias
Góður kostur fyrir pör
Panorama Hótel, milli Chania og Platanias
Glæsilegt hótel sem stendur uppi á höfða með óviðjafnanlegu útsýni yfir Chania flóa og Thodorou-eyju. Það þarf að ganga niður brekku að ströndinni, um 100 m. Strætisvagn stoppar fyrir neðan hótelið.
Á öllum herbergjum eru loftkæling, gervihnattasjónvarp, þráðlaust internet, smábar, öryggishólf og svalir með útsýni yfir hafið eða garðinn. Á baðherbergjum eru baðkar með sturtu og hárþurrka.
Herbergin eru með teppi á gólfum.
Garðurinn er glæsilegur í alla staði með tveimur laugum, góðri sólbaðsaðstöðu og sérstökum svæðum fyrir börnin. Einnig er huggulegt útisvæði fyrir kvöldskemmtanir.
Heilsulind með saunu og hægt er að fá nudd og ýmsar dekur- og snyrtimeðferðir gegn greiðslu. Vel búin líkamsrækt og flóðlýstur tennisvöllur. Einnig hárgreiðslustofa.
Tveir veitingastaðir, annar þeirra Symposium með morgun- og kvöldverð. Bar með útisvæði þar sem hægt er að sitja og njóta frábærs útsýnisins yfir Chania-flóa. Við sundlaugina er bar með snarl og létta rétti. Lítil verslun.
Flugvöllur: 20 km - u.þ.b. 30 mín akstur
Miðbær: 5 km til Chania og 5 km til Platanias
Strönd: 100 metrar - fara yfir götu
Veitingastaðir: Á hóteli og allt um kring
Porto Platanias Village Resort
Porto Platanias Village Resort
Falleg nýuppgerð íbúðasamstæða á frábærum stað í hjarta hins líflega bæjar Platanias. Veitingastaðir, verslanir og krár allt um kring og aðeins 200 metrar niður á strönd.
Þessi skemmtilega hótelsamstæða er byggð eins og lítið þorp með fallegum gróðri og hellulögðum stígum á milli bygginga. Í samstæðunni eru 164 bjartar og nýuppgerðar vistarverur sem skiptast í stúdíóíbúðir sem rúma allt að þrjá og íbúðir með einu til þremur svefnherbergjum sem rúma frá fjórum og upp í sjö einstaklinga. Innréttingar eru stílhreinar og nútímalegar, flísar á gólfum. Lítill eldhúskrókur með ísskáp, helluborði, hraðsuðukatli og kaffivél auk tilheyrandi áhalda er í öllum vistarverum. Flatskjársjónvarp með gervihnattarásum, sími og öryggishólf er til staðar og loftkæling er stillanleg. Á baðherbergjum er sturta, hárþurrka og baðvörur. Verönd eða svalir búnar húsgögnum eru við allar íbúðir. Þráðlaus nettenging er gestum að kostnaðarlausu.
Morgunverðarhlaðborð með heitum og köldum réttum er í veitingasal. Í hádeginu og á kvöldin er þar einnig boðið upp á fjölbreytt úrval hefðbundinna krítverskra og alþjóðlegra rétta af hlaðborði. Á veitingastaðnum í sundlaugargarðinum fást Miðjarðarhafsréttir af matseðli.
Sundlaugarnar eru tvær, önnur er heilir 850 fermetrar en hin alveg passleg fyrir börnin að busla í. Sólbaðsaðstaðan er hin ágætasta með sólbekkjum og sólhlífum kringum laugina. Sérstakt leiksvæði er fyrir börnin. Sundlaugarbarinn sér til þess að enginn ætti að ofþorna og býður einnig upp á snarl og létta rétti.
Gestamóttakan er opin allan sólarhringinn og þar er boðið upp á gjaldeyrisskipti, þvottaþjónustu og bílaleigu. Þar er einnig lítil kjörbúð. Gestum hótelsins býðst að nota vel útbúna heilsulind systurhótelsins, Porto Platanias Resort & Spa, sem stendur hinum megin við götuna.
Porto Platanias er á einstaklega góðum stað í hjarta bæjarins, stutt frá ströndinni. Verslanir, veitingastaðir og barir eru í nærliggjandi götum. Aðeins 9 kílómetrar eru til Chania, sem er einstaklega sjarmerandi bær með nógu að skoða, stærri verslunum og iðandi mannlífi, og þangað er auðvelt að komast með almenningssamgöngum.
Miðbær: 9 kílómetrar til Chania
Strönd: Stutt á strönd
Heilsulind: Gestum hótelsins býðst að nota vel útbúna heilsulind systurhótelsins, Porto Platanias Resort & Spa, sem stendur hinum megin við götuna.
Porto Platanias Beach Resort and Spa, Platanias
Mjög gott og vel staðsett hótel með frábærum sundlaugargarði
Mikið við að vera fyrir börnin
Porto Platanias Beach Resort and Spa, Platanias
Mjög gott hótel á frábærum stað við miðbæinn og ströndina í Platanias. Herbergi og fjölskylduherbergi og hægt að velja um hálft fæði eða hafa "allt innifalið".
Herbergi fyrir tvo og herbergi á tveimur hæðum "Maisonette" sem tekur fjóra. Í þeim er loftkæling, gervihnattasjónvarp, þráðlaust internet gegn gjaldi, ísskápur (smábar ef óskað er), öryggishólf og svalir. Á marmarabaðherbergjum eru baðkar með sturtu, baðsloppar, inniskór og hárþurrka.
Í garðinum eru fimm laugar, en auk þess er hótelið við góða strönd, þar sem eru sólstólar og -hlífar. Fyrir börnin eru barnalaug, leiksvæði og klúbbur með dagskrá fyrir 5-12 ára. Ein laugin í garðinum er ætluð eingöngu fyrir fullorðna.
Í heilsulindinni eru upphituð laug, nuddpottur, sauna og gufubað. Þar er hægt að fá fjölda snyrti-, vellíðunar- og heilsumeðferða. Einnig góð líkamsrækt.
Fjórir veitingastaðir, þar af einn með hlaðborð í morgun-, hádegis- og kvöldverð. Fimm barir; við móttökuna, tveir í sundlaugargarðinum, við ströndina og á þaki hótelsins.
Þráðlaust internet án endurgjalds í móttöku og á börum. Lítil verslun.
Hótelið útvegar sundlaugar-/strand handklæði fyrir þá sem óska gegn tryggingu sem er endurgreidd þegar handklæðum er skilað.
Flugvöllur: 29 km - 30 - 40 mín akstur
Veitingastaðir: Á hóteli og allt um kring
Miðbær: Í miðbæ Platanias - 10 km til Chania
Frábær kostur fyrir pör
Æðisleg aðstaða fyrir börn
Eitt besta hótelið í Platanias
Glæsilegt hótel í stórum og fallegum garði. Frábær aðstaða, framúrskarandi þjónusta, dýrindis matur – eitt besta hótelið í Platanias
Herbergi eru rúmgóð og í þeim öllum eru loftkæling, gervihnattasjónvarp, þráðlaust internet, smábar, öryggishólf og svalir. Á baðherbergjum eru baðsloppar og hárþurrka.
Herbergi eru í þremur byggingum, aðalbyggingu, hliðarbyggingu (2ja hæða hliðarbyggingu sem hótelið kallar "bungalows) og "Imperial herbergi" í byggingu neðan við aðalgötuna og liggur við ströndina.
Imperial byggingin er tengd við hótelið með göngubrú.
Í sundlaugargarðinum eru fjórar laugar og tveir nuddpottar. Einnig tennisvöllur og lítill fótboltavöllur. Fyrir börnin er barnalaug, leiksvæði, leikherbergi og klúbbur fyrir 4-10 ára.
Í heilsulindinni er upphituð innilaug með grynnra svæði fyrir börnin, sauna og nuddpottur. Gestir hótelsins hafa aðgang að vel búinni líkamsrækt. Í boði að fá andlits-, snyrti-, vellíðunar- og heilsumeðferðir. Við ströndina er hægt að prófa ýmis vatnasport.
Fjögur veitingahús, eitt þeirra með hlaðborð, annað með ítalska rétti, þriðja við sjávarsíðuna og það þfjórða með óviðjafnanlegt útsýni yfir Chania-flóa. Fjórir barir; píanóbar í móttökunni, sundlaugarbar, snarlbar við ströndina og sjónvarpsbar. Einnig matvöruverslun.
Hótelið er beggja vegna við aðalgötuna í Platanas og er brú þar yfir.
Flugvöllur: 29 km - 30 - 40 mín akstur
Miðbær: í miðbæ Platanias
Strönd: 50 - 200 m
Veitingastaðir: Á hóteli og allt um kring
Glæsileg hótelsamstæða í Rethymnon
Veitingahús, kaffihús og barir
Glæsilegra gerist það ekki. Lúxushótelsamstæða við Rethymnon-ströndina, 5 kílómetra frá iðandi mannlífinu í miðbænum.
Í samstæðunni eru 335 vistarverur, allt frá herbergjum og svítum upp í smáhýsi og sérbýli með einkasundlaugum, og rúma frá þremur upp í sex einstaklinga. Innréttingar eru í mismunandi stíl, hvítir litir áberandi með gylltu, við og björtum litum í bland. Ýmist er viðarparkett eða steinflísar á gólfum. Loftkæling og upphitun, sími, flatskjársjónvarp með gervihnattarásum, hljómtæki, rafrænt öryggishólf, ísskápur, þráðlaus nettenging og smábar sem fyllt er á gegn gjaldi er í öllum vistarverum. Á baðherbergjum eru baðsloppar, inniskór, hárþurrka og baðvörur. Svalir eða verönd fylgja og er útsýni ýmist yfir hótelgarðinn eða á haf út.
Kalla mætti hótelið himnaríki sælkerans því að hér eru heilir 10 veitingastaðir, kaffihús og barir, hver með sína áherslu og andrúmsloft. Hægt er að velja um asíska, krítverska og alþjóðlega og lífræna matargerð, steikur og sjávarrétti, allt unnið úr besta fáanlega hráefni. Þess má geta að hótelið hefur verið verðlaunað fyrir matargerðina.
Saltvatnslaug og ferskvatnslaug eru við hótelið með góðri sólbaðsaðstöðu og eins eru sólbekkir og sólhlífar á einkaströnd hótelsins. Krakkaklúbbur er starfræktur og sérstök laug með rennibrautum er fyrir börnin. Skemmtidagskrá með lifandi tónlist og viðburðum er á kvöldin.
Heilsulindin er heilir 2.000 fermetrar og þar er líkamsræktaraðstaða, öldulaug, gufuböð af ýmsu tagi, hvíldarhreiður, snyrtistofa, boðið er upp á andlits- og líkamsmeðferðir, paranudd og Ayurveda-meðferðir til að næra bæði líkama og sál. Og hver væri ekki til í að prófa súkkulaðimeðferðina?
Í gestamóttöku er boðið upp á þurrhreinsun og þvottaþjónustu. Þar er hraðbanki, gjafavöruverslanir og sérverslun með kræsingar úr smiðju heimamanna.
Creta Palace er einstök hótelsamstæða, hér er allt sem hægt er að biðja um til að njóta frídaganna, hvort sem um er að ræða í mat eða drykk, við slökun, hreyfingu eða aðra afþreyingu. Tennisvellir eru á svæðinu og vatnasport af ýmsu tagi er á vegum hótelsins. Aðeins tekur nokkrar mínútur að aka inn í miðbæ Rethymno til að skoða gamla bæinn og kíkja í verslanir eða á veitingahús.
Vinsamlega athugið að fararstjóri VITA er staðsettur í Chania en hægt er að ná í hann í þjónustusíma.
Flugvöllur: 72 km - 1klst og 10 mín akstur
Miðbær: 4km til Rethymnon
Strönd: Einkaströnd við hótelið
Veitingastaðir: Á hóteli og í nágrenni
Ilianthos Village - Agia Marina, Krít
Glæsilegar og vel búnar íbúðir
Örfá skref á ströndina
Ilianthos Village - Agia Marina, Krít
Ilianthos Village er fallegt íbúðahótel á baðströndinni Agia Marina sem hefur hlotið viðurkenningar hreinleika og fjölbreytt úrval vatnasports. Stutt er í verslanir, veitingahús og fjörlegt og skemmtilegt mannlíf á kvöldin.
Íbúðir á hótelinu eru 41, ýmist með einu eða tveimur svefnherbergjum með tvöföldum rúmum svo og setustofu með tveimur svefnsófum og rúma allt að 6 manns. Vel búin eldhúsaðstaða er í öllum íbúðum, setustofa og gott baðherbergi með baðkari. Íbúðirnar eru búnar loftkælingu, hárþurrku, síma, útvarpi, gervihnattasjónvarpi, ísskáp (hægt er að sérpanta smábar), kaffigræjum, öryggishólfi og húsgögn eru á svölum.
Í hótelinu er veitingasalur þar sem boðið er upp á girnilegt hlaðborð hvort sem er á morgnana, í hádeginu og á kvöldin. Hægt er að velja um tvo bari, aðalbarinn og sundlaugarbarinn. Á sundlaugarbarnum er hægt að fá snarl og ís auk heitra og kaldra drykkja.
Ilianthos Beach er með "allt innifalið" fyrir hótelgesti sína.
Að sjálfsögðu er sundlaug við hótelið og einnig barnalaug svo og sandströnd með sólbekkjum og sólhlífum. Netsamband er í „nethorninu" og aðgangur er bæði að spilaherbergi og líkamsræktaraðstöðu. Nuddpottur er á sundlaugarsvæðinu og einnig er hægt að komast í sána. Borðtennis- og billjardaðstaða er á hótelinu og ýmsar vatnaíþróttir eru aðgengilegar beint fyrir framan hótelið. Séð hefur verið fyrir því að aðgengi fyrir fólk í hjólastólum er mjög gott.
Hægt er að panta bæði barnapössun og nudd og herbergisþjónusta er frá klukkan 8 á morgnana til miðnættis.
Hótelið er mjög vel í sveit sett. Það stendur alveg við ströndina og allt sem máli skiptir eins og verslanir veitingahús í göngufæri. Ekki tekur nema 20 mínútur að aka til Chania, 60.000 manna borgar á vesturhluta Krítar. Borgin hefur upp á allt það að bjóða sem hugurinn girnist, nútímalegar verslunargötur og gamlan borgarhluta sem hefur haldið sínu gamla feneyska yfirbragði og stíl, veitingahús, bari og skemmtistaði af öllu tagi auk kyrrlátra almenningsgarða fyrir þá sem það kjósa.
Miðbær: 10 km frá Chania
Veitingastaðir: Á hóteli og í næsta nágrenni
Nettenging: Á sameiginlegum svæðum
Árið 2010 flutti Halla til Tenerife þar sem hún býr nú og starfar.
Árið 2010 flutti Halla til Tenerife þar sem hún býr nú og starfar.
Halla Birgisdóttir er fædd í Keflavík 1973 en flytur ung til Siglufjarðar þar sem hún elst upp.
Eftir útskrift af viðskiptabraut Fjölbrautaskóla Suðurnesja 1990 starfaði Halla sem rekstrarstjóri á líkamsræktarstöðinni Planet Pulse og stundaði nám við  líkamsræktarskóla FIA (Fitness Industry Alliance) og ACE (American Concil of Exercise).
Hún hefur starfað sem einkaþjálfari í World Class, sölumaður hjá heildverslunni Kötlu og sem verslunarstjóri í tískuvöruversluninni Zik-Zak. Á sama tím lauk Halla m.a. námi í fararstjórn erlendis frá Ferðamálaskóla Íslands auk ýmissa annarra námskeiða
Árið 2010 flutti hún til Tenerife þar sem hún býr nú og starfar þar sem fararstjóri VITA á veturna en á sumrin hefur hún unnið sem fararstjóri í Tyrklandi og á grísku eyjunni Krít.  Halla hefur einnig unnið sem fararstjóri á Kanarí og á eina uppkomna dóttur.
Sjá Kortasýn Sjá gististaði
Vertu fyrst(ur) til að fá fréttir af tilboðunum okkar
Ég hef líka áhuga á:
Skógarhlíð 12, 105 Reykjavík
Authorised by the Icelandic Tourist Board
Vita © Allur réttur áskilinn 2014 Opnunartími skrifstofu: Mán. - fös. 09:00 - 17:00